# NÁRODNÁ RADA SLOVENSKEJ REPUBLIKY

# II. volebné obdobie

Číslo: 1811/2001



1696

# UZNESENIE

# NÁRODNEJ RADY SLOVENSKEJ REPUBLIKY

z 25. októbra 2001

k vládnemu návrhu zákona o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby (transformačný zákon) – tlač 1195 – prvé čítanie

**Národná rada Slovenskej republiky**

po prerokovaní vládneho návrhu zákona o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby (transformačný zákon) – tlač 1195, v prvom čítaní

#### r o z h o d l a, ž e

podľa § 73 ods. 3 písm. c) zákona Národnej rady Slovenskej republiky  
č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

prerokuje uvedený vládny návrh zákona v druhom čítaní;

##### p r i d e ľ u j e

podľa § 74 ods. 1 citovaného zákona

vládny návrh zákona o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby (transformačný zákon) – tlač 1195

# **NÁRODNÁ RADA SLOVENSKEJ REPUBLIKY**

**na prerokovanie**

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre financie, rozpočet a menu

Výboru Národnej rady Slovenskej republiky pre hospodárstvo, privatizáciu a podnikanie

Výboru Národnej rady Slovenskej republiky pre verejnú správu

Výboru Národnej rady Slovenskej republiky pre sociálne veci a bývanie a

Výboru Národnej rady Slovenskej republiky pre zdravotníctvo;

###### u r č u j e

podľa § 74 ods. 1 a 2 citovaného zákona

1. ako gestorský Výbor Národnej rady Slovenskej republiky pre hospodárstvo, privatizáciu a podnikanie,

2. lehotu na prerokovanie uvedeného návrhu zákona v druhom čítaní vo výboroch do 26. novembra 2001 a v gestorskom výbore do 27. novembra 2001.

Jozef M i g a š v. r.

predseda

Národnej rady Slovenskej republiky

Overovatelia:

Ján D a n k o v. r.

László H ó k a v. r.